ആര്യന് കേസില് വന് ട്വിസ്റ്റ് കൈക്കൂലി 18 കോടി, സമീര് വാംഖഡെയ്ക്ക് പങ്കെന്നും ആരോപണം മുംബൈ: ബോളിവുഡ് താരം ഷാരൂഖ് ഖാന്റെ മകന് ആര്യന് ഖാന് പ്രതിയായ മയക്കുമരുന്ന് കേസില് ഞെട്ടിക്കുന്ന വെളിപ്പെടുത്തലുമായി സാക്ഷിയായ പ്രഭാകര് സെയില്. കോടികളുടെ ഇടപാടാണ് മയക്കുമരുന്ന് കേസില് മറവില് നടക്കുന്നതെന്നും എന്സിബി സോണല് ഡയറക്ടറായ സമീര് വാങ്കഡെ അടക്കം ചിലര് ഷാരൂഖ് ഖാനില് നിന്ന് 18 കോടിയോളം രൂപ തട്ടിയൊടുക്കാനുള്ള ശ്രമമാണ് നടക്കുന്നതെന്നുമാണ് പ്രഭാകര് സമര്പ്പിച്ച സത്യവാങ്മൂലത്തില് പറയുന്നത്. കേസിലെ മറ്റൊരു സാക്ഷിയായ കെപി ഗോസാവിയും സാം ഡിസൂസ എന്നയാളുമായി ചേര്ന്നാണ് 18 കോടിയുടെ ഡീല് നനടന്നതെന്നും, ഇതില് എട്ടു കോടി സമീറിന് നല്കാന് ധാരണയായെന്നും പ്രഭാകര് ആരോപിച്ചു. അതേസമയം, പ്രഭാകര് സെയിലിന്റെ ആരോപണം തള്ളി എന്സിബി രംഗത്തെത്തി.പ്രഭാകര് സെയില് കേസിലെ സ്വതന്ത്ര സാക്ഷിയാണ്. കേസിലെ ചില സാക്ഷികള്ക്കെതിരെ വിജിലന്സ് അന്വേഷണവുമായി ബന്ധപ്പെട്ട ചില ആരോപണങ്ങളുണ്ട്. അതു സംബന്ധിച്ചാണ് പ്രഭാകര് ഒളിച്ചുകേട്ടത്. പ്രഭാകര് സെയില് ഉയര്ത്തിയ എല്ലാ ആരോപണങ്ങളും സമീര് വാങ്കഡെ ശക്തമായി നിഷേധിച്ചതായും എന്സിബി വൃത്തങ്ങള് വ്യക്തമാക്കി. കേസിലെ സാക്ഷികളുടെ സത്യവാങ്മൂലം എന്സിബി ഡയറക്ടര് ജനറലിന് സമര്പ്പിച്ചതായും എന്സിബി വ്യക്തമാക്കി.